

**Airnergy Hungary Football Club**

**MEGHÍVÓ**

**VII. DELEJ Liga - U9**

Tisztelt Sporttársak és Kollégák!

Tapasztalataink alapján az U9-es korosztályban a futballimádó gyerkőcök számára nem elegendő a Bozsik-fesztiválokon játékkal töltött idő, ezért saját bajnokság megrendezése mellett döntöttünk, ahol gurulhat a labda, potyoghatnak a gólok és jól érezhetik magukat a játékosaink.  
Ezt az élményt pedig minél több csapattal, gyermekkel, edzővel és szülővel szeretnénk megosztani.  
**Szeretettel meghívunk Titeket az hetedik alkalommal megrendezésre kerülő DELEJ Ligára!**

**Versenykiírás**

**Általános tudnivalók:**A bajnokságot az U9-es (2015.01.01. után született gyerekek) korosztályban, minimum 6, maximum 16 nevezett csapattal bonyolítjuk le. Márciustól május végéig tart és a fordulókat azokon a hétvégéken rendezzük, amikor nincsen Bozsik-fesztivál.

**Helyszín:**   
1089 Budapest, Delej utca 47.  
Vajda Péter Ének-zenei Általános és Sportiskola  
A játéktér műfüves és fedett, valamint nyitható oldalakkal rendelkezik, ezáltal az időjárási körülményektől függetlenül minden forduló biztosan megrendezésre kerül.  
  
  
  
**Lebonyolítás:**  
A tavaszi szezon során 5-7 fordulót rendezünk és minden csapat **legalább** 10 mérkőzést fog játszani. A lebonyolítás pontos menetéről a nevezések beérkezése után döntünk. Elsődleges szempont, hogy mindenki a lehető legtöbb olyan meccset játssza, ahol hasonló játékerőt képviselő ellenféllel találkozik.   
  
**Játéknapok:**  
2024.03.09-10. Hétvége  
2024.03.16-17. Hétvége  
2024.04.20-21. Hétvége  
2024.05.04-05. Hétvége  
2024.05.11-12. Hétvége  
2024.05.18-19. Hétvége  
2024.06.01-02. Hétvége (+1 alkalom, ha a lebonyolítás megkívánja)  
Csapatvezetőkkel történő egyeztetés után döntjük el, hogy a kijelölt hétvégéken melyik napra kerül a forduló. Az adott napon belül 9:00-15:00-ig zajlanak a meccsek. Ahogy korábban, úgy idén is igyekszünk rugalmasan kezelni a sorsolást és a mérkőzéseket.  
  
**Szabályok:**  
Pályaméret: 20x40m  
Kapuméret: 3x2m  
Labdaméret: 4-es  
Játékidő: 2x10 perc/mérkőzés  
Csere: korlátlan.  
Létszám: 4+1, 12 játékos nevezhető egy fordulóra  
Oldalberúgás: laposan és levegőben is játékba hozható (távolság 3 méter)  
Kirúgás: földről lábbal és kézzel (kidobás, kigurítás) is játékba lehet hozni  
Kiállítás: cserével, tehát a kiállított játékos helyére beállhat egy társa, de ő már nem léphet pályára azon a mérkőzésen.  
Sorfal: 5 méterre  
Pontozás: győzelem 3 pont, döntetlen 1 pont, vereség 0 pont  
Azonos pontszám esetén: egymás elleni eredmény, jobb gólkülönbség, több rúgott, kevesebb kapott, 3-3 büntető.  
Minden csapatnak tudnia kell hitelesen igazolnia játékosai életkorát, amennyiben azt az ellenfél edzője a rendezőktől kéri.

**Díjazás:**Minden csapat kap oklevelet. Az első három helyezett (felső- és alsóházban egyaránt) kupát és érmet nyer. A bajnokság legjobb játékosa, a legjobb kapusa és a gólkirály különdíjban részesül (felső- és alsóházban egyaránt). **Média:**Minden forduló után az aktuális eredményeket és a friss tabellát az egyesület Facebook oldalán tesszük közzé. Tartalmak kerülnek Instagramra és TikTokra is.  
https://www.facebook.com/AirnergyHFC  
https://www.tiktok.com/@airnergyfc https://www.instagram.com/airnergyfc/

**Nevezés**:   
60.000 ezer Ft/csapat, ami elszámolható a TAO támogatás terhére.   
Két csapat nevezése esetén összesen 100.000 forint. (50.000 forint/csapat)  
Nevezés csak írásban a megadott e-mail címen érvényes. A nevezési díjat átutalással lehet fizetni, melyről számlát állítunk ki.  
**Nevezési határidő: 2024.03.03. Vasárnap**  
Nevezéssel kapcsolatban vagy bármilyen további információért a bajnokság szervezőjét, Szabó Ádámot kell keresni.  
**Elérhetőségek:  
E-mail cím: szabo.adam178@gmail.com /// Telefonszám: 06308357403**